
 					PATVIRTINTA
                                                                                      Šakių rajono savivaldybės administracijos
			                     direktoriaus 2021 m. vasario    d.
                                                                                      įsakymu Nr. AT-
                                                                                                   
ŠAKIŲ RAJONO SAVIVALDYBĖS ADMINISTRACIJOS ŠAKIŲ SENIŪNIJOS                                                       MOKESČIŲ VEIKLOS ORGANIZATORIAUS PAREIGYBĖS APRAŠYMAS

I SKYRIUS
PAREIGYBĖ

1. Šakių rajono savivaldybės administracijos Šakių seniūnijos mokesčių veiklos organizatorius yra priskiriama kvalifikuotų darbuotojų pareigybių grupei.
2. Pareigybės lygis – B.
3. Pareigybės paskirtis – seniūnijos mokesčių veiklos organizatoriaus pareigybė reikalinga vykdant funkcijas, susijusias su savivaldybės negyvenamųjų patalpų ir gyvenamųjų patalpų nuomininkams apskaičiuoto ir jų mokamo nuomos mokesčio ir susidariusio įsiskolinimo apskaita. 
4. Pareigybės pavaldumas – į darbą priima ir atleidžia Šakių rajono savivaldybės administracijos direktorius. Darbuotojas pavaldus seniūnijos seniūnui.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas turi atitikti šiuos reikalavimus:
5.1. turėti aukštesnįjį ar specialųjį vidurinį išsilavinimą, įgytą iki 1995 m.;
5.2. mokėti dirbti kompiuteriu, išmanyti raštvedybos taisykles;
5.3. rengti, sisteminti reikalingą dokumentaciją teisėtvarkos tarnyboms;
5.4. savarankiškai planuoti, organizuoti savo veiklą;
5.4. būti pareigingam, darbščiam, gebėti bendrauti.

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. parengia pagal rajono savivaldybės tarybos patvirtintas formas, savivaldybės gyvenamųjų patalpų nuomos sutartis (sutarčių pakeitimus, pratęsimus, susitarimus dėl sutarties nutraukimo ir pan.) bei perdavimo ir priėmimo aktus;
6.2. apskaičiuoja rajono savivaldybės gyvenamųjų patalpų nuomos mokesčio dydį, vadovaujantis Vyriausybės patvirtintu Valstybės ir savivaldybių gyvenamųjų patalpų nuomos mokesčio apskaičiavimo tvarkos aprašu bei rajono savivaldybės administracijos direktoriaus (rajono savivaldybės tarybos) patvirtintu rajono savivaldybės gyvenamųjų patalpų nuomos mokesčio nustatymo ir nuomos mokesčio tvarkos aprašu;
6.3. registruoja rajono savivaldybės socialinio būsto nuomos sutartis, savivaldybės socialinio būsto perdavimo ir priėmimo aktus bei metines gyventojo (šeimos) turto deklaracijas;
6.4. tikrina ar savivaldybės gyvenamosiose patalpose gyvena tik nuomininkai ir jų šeimos narai, kurie turi teisę jame gyventi;
6.5. kontroliuoja ar rajono savivaldybei priklausančios gyvenamosios patalpos naudojamos pagal paskirtį ir tinkamai prižiūrimos, negadinamos;
6.6. kontroliuoja ar savivaldybės gyvenamųjų patalpų nuomininkai vykdo prievolę per nustatytą laiką nuo sutarties pasirašymo dienos įstatymų nustatyta tvarka įregistruoti (išregistruoti) sutartį Nekilnojamojo turto registre;
6.7. kontroliuoja ir veda apskaitą apie rajono savivaldybės gyvenamųjų patalpų nuomininkams apskaičiuotą ir jų mokamą nuomos mokestį, įsiskolinimus už gyvenamųjų patalpų nuomą bei dėl tuščių rajono savivaldybės gyvenamųjų patalpų susidariusį įsiskolinimą;
6.8. bendradarbiauja su bendrovėmis tiekiančiomis rajono gyvenamųjų patalpų gyventojams paslaugas. Renka ir sistemina informaciją apie rajono savivaldybės gyvenamųjų patalpų nuomininkų įsiskolinimus už šaltą ir karštą vandenį, elektros energiją, dujas, šiluminę energiją ir komunalines paslaugas (šiukšlių išvežimą, bendro naudojimo patalpų ir teritorijų valymą ir kt.);
6.9. tarpininkauja tarp savivaldybės socialinio būsto nuomininkų ir rajono savivaldybės gyvenamųjų patalpų keitimosi klausimais;
6.10. rengia ir siunčia paštu registruotu laišku rajono savivaldybės gyvenamųjų patalpų nuomininkams įspėjimus apie įsiskolinimą už gyvenamųjų patalpų nuomą;
6.11. rengia ir pateikia teismui procesinius dokumentus dėl rajono savivaldybės gyvenamųjų patalpų numos sutarties nutraukimo, nuomininkų iškeldinimo bei skolų už nuomą išieškojimo;
6.12. vykdo kitus seniūno nenuolatinio pobūdžio pavedimus tam, kad būtų užtikrintas seniūnijos funkcijų vykdymas.

IV SKYRIUS
ŠIAS PAREIGAS EINANČIO DARBUOTOJO ATSAKOMYBĖ

7. Šias pareigas einantis darbuotojas atsako už pareigybės aprašyme nustatytų funkcijų vykdymą.
______________



Susipažinau
 _______________________ 
 (parašas)   
_______________________
(vardas, pavardė)
_________________________
(data)
